ANUNȚ PUBLIC,

 DEZBATERE PUBLICĂ

AGENȚIA PENTRU PROTECȚIA MEDIULUI HUNEDOARA, anunță publicul interesat asupra organizării dezbaterii publice privind documentația de solicitare a autorizației integrate de mediu în scopul desfășurării activității încadrate în Anexa nr. 1 la Legea nr. 278/2013 privind emisiile industriale, la punctele:

 3.1. a) “Producerea clincherului de ciment în cuptoare rotative cu o capacitate de producţie de peste 500 t/zi sau în alte cuptoare cu o capacitate de producție de peste 50 de tone pe zi”

5.2. "Eliminarea sau valorificarea deşeurilor în instalaţii de incinerare a deşeurilor sau în instalaţii de coincinerare a deşeurilor:

a) în cazul deşeurilor nepericuloase, cu o capacitate de peste 3 tone pe oră;

b) în cazul deşeurilor periculoase, cu o capacitate de peste 10 tone pe zi”;

Activitatea se desfasoara la Fabrica de ciment Chișcădaga", operator HEIDELBERGCEMENT ROMANIA SA, situată în Chişcădaga, str. Principală, nr. 1, comuna Șoimuș, jud. Hunedoara.

Documentația de solicitare poate fi consultată la sediul Agenției pentru Protecția Mediului Hunedoara din Deva, str. Aurel Vlaicu nr. 25, de luni până joi în intervalul orar 8:00-16:30 și vineri între orele 8:00-14:00.

Dezbaterea publică se va desfășura în data de **08.08.2018**, ora **1500**, pe amplasamentul Fabricii de ciment Chiscadaga, str. Principală, nr. 1, comuna Șoimuș, jud. Hunedoara.

Publicul interesat poate transmite în scris comentarii/observații la sediul Agenției pentru Protecția Mediului Hunedoara din Deva, str. Aurel Vlaicu nr. 25, județul Hunedoara, prin fax la numărul 0254212252 și prin e-mail office@apmhd.anpm.ro, până la data de 07.08.2018.